Brockdorff
Store norske leksikon,Historie,Historiske hjelpevitenskaper,Slektsforskning og genealogi,Utenlandske slekter
Brockdorff er en vidt forgrenet holsteinsk adelsslekt som er nevnt første gang i 1221. Grener av slekten lever fortsatt i Tyskland og Danmark.
Eldste kjente stamfar er Markvard Brockdorff, nevnt i perioden 1336–1361. Hans etterkommere i 7. ledd, brødrene Cai Brockdorff (1595–1619), Henrik Brockdorff (1600–1671) og Joachim Brockdorff (1607–1680) grunnla slektens tre hovedlinjer.Til den eldste linjen av slekten hører Cai Lorentz Brockdorff (1646–1725) til Kletkamp med mer, som ble dansk greve i 1672 og tysk riksgreve i 1706. Han var far til Christian Frederik greve Brockdorff (1679–1750) og Cai Bertram baron Brockdorff (1680–1710). Fra den eldste stammer grevene Brockdorff til Kletkamp, mens den yngre broren arvet riksgrevetittelen. Hans etterslekt lever i Bayern. Cai Lorenz baron Brockdorff (1766–1840) av denne linje fikk grevetittel i 1838, og sønnen Friedrich Gottlieb greve Brockdorff, som ble adoptert av Conrad Christoph greve Ahlefeldt, fikk i 1837 tittelen greve Brockdorff-Ahlefeldt. Ludvig Frederik baron Brockdorff (1797–1874) av denne linje ble bayersk greve i 1836. En adoptert linje stammer fra Christian Frederik baron Brockdorffs (1762–1821) barn med Jeanette Sofie Hansen, som ble oldenburgske friherrer i 1809.Til den andre linjen av slekten hører Henrik Brockdorffs sønn Schack Brockdorff (1652–1730), som ved ekteskap i 1691 fikk baroniet Scheelenborg og tittelen baron Brockdorff. Denne grenen døde ut i 1784. Til denne linjen hører også en adelig gren som fortsatt lever i Danmark.Også Joachim Brockdorffs linje lever i Danmark. Les mer i Store norske leksikon adel Holstein – tidligere grevskap